แคทขนาบไทยคมพร้อมลุยดาวเทียม
พ.อ.สรรพชัย หุวะนันทน์ กรรมการผู้จัดการใหญ่ บริษัท กสท โทรคมนาคม จำกัด (มหาชน) หรือแคท เปิดเผยว่า จากที่กระทรวงดิจิทัลเพื่อเศรษฐกิจและสังคม (ดีอีเอส) ได้มอบหมายให้แคทเป็นผู้นำทรัพย์สินดาวเทียมตามสัญญาสัมปทานมาบริหารจัดการ เพื่อสร้างรายได้หลังสัญญาสัมปทานดาวเทียมกับบริษัท ไทยคม จำกัด (มหาชน) สิ้นสุดลงในเดือน ก.ย.2564 นั้น แคทพร้อมที่จะดำเนินธุรกิจดาวเทียมให้เกิดความต่อเนื่องต่อไป เชื่อว่าจะเป็นธุรกิจที่สร้างรายได้ในอนาคตให้องค์กรได้ โดยขณะนี้ได้ส่งพนักงานแคทไปฝึกอบรม เรียนรู้การทำงานดาวเทียมกับไทยคม เป็นเวลา 1 ปี ก่อนส่งมอบทรัพย์สินทั้งหมด ทั้งนี้แคทเคยมีประสบการณ์ดาวเทียมมา 50 ปี มีสถานีภาคพื้นดิน 3 แห่ง ที่ศรีราชา อุบลราชธานี นนทบุรี ซึ่งที่ผ่านมาให้บริการสัญญาณการถ่ายทอดสดการแข่งกีฬาจากต่างประเทศดาวเทียมยังมีความจำเป็นในการสื่อสาร เพราะยังมีช่องว่างในการใช้งาน ทั้งเรื่องความมั่นคง ในพื้นที่ที่สายไฟเบอร์ออฟติกเข้าไม่ถึง เช่น ทะเล บนเกาะ บนเครื่องบิน ดาวเทียมยังจำเป็นต้องมีต่อไปพ.อ.สรรพชัย กล่าวต่อว่า ดาวเทียมไทยคม 4 ใช้งานได้ถึงปี 2565 ไทยคม 6 ใช้งานได้ถึงปี 2572 และในเชิงวิศวกรรม สามารถขยายระยะเวลาการใช้งานต่อไปได้อีก 3-5 ปี ด้วยการบำรุงรักษาและเพิ่มแบตเตอรี่สำรองต่ออายุส่วนการยิงดาวเทียมดวงใหม่นั้น ต้องศึกษาอย่างละเอียด ซึ่งต้องจ้างที่ปรึกษามาทำแผนธุรกิจให้ชัดเจน เนื่องจากรูปแบบการลงทุนธุรกิจดาวเทียมจะเปลี่ยนจากเดิมลงทุนรายเดียว เป็นการร่วมลงทุนโดยผู้สื่อข่าวรายงานว่า รูปแบบการหาพันธมิตรเบื้องต้น ได้มีการเจรจากับไทยคมในลักษณะของการร่วมทุน โดยแคทถือหุ้น 25% ไทยคม 75% และในอนาคตจะเปิดให้เอกชนรายอื่นมาถือหุ้นด้วย.
แคทพร้อมที่จะดำเนินธุรกิจดาวเทียมให้เกิดความต่อเนื่องต่อไป เชื่อว่าจะเป็นธุรกิจที่สร้างรายได้ในอนาคตให้องค์กรได้ โดยขณะนี้ได้ส่งพนักงานแคทไปฝึกอบรม เรียนรู้การทำงานดาวเทียมกับไทยคม
แคท,CAT,กสท โทรคมนาคม,ดาวเทียมไทยคม,ไทยคม 4,ธุรกิจดาวเทียม,ข่าววันนี้